# Den Europæiske Unions C 104/2014

| | ISSN 1977-0871 |
| --- | --- |
| Den Europæiske Unions
  Tidende | C 104 |
| | |
| Dansk udgave | Meddelelser og oplysninger | 57. årgang8. april 2014 |

ISSN 1977-0871

Den Europæiske Unions

Tidende

C 104

Dansk udgave

Meddelelser og oplysninger

57. årgang8. april 2014

---

| Informationsnummer | Indhold | Side |
| --- | --- | --- |
| | IV   Oplysninger |
| | OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER |
| | Europa-Parlamentet |
| 2014/C 104/01 | Henstillinger fra det L. COSAC-Møde — Vilnius, den 27.–29. oktober 2013 | 1 |

Informationsnummer

Indhold

Side

IV   Oplysninger

OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER

Europa-Parlamentet

2014/C 104/01

Henstillinger fra det L. COSAC-Møde — Vilnius, den 27.–29. oktober 2013

1

| DA | |
| --- | --- |

DA

---

IV Oplysninger

OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER

Europa-Parlamentet

| 8.4.2014 | DA | Den Europæiske Unions Tidende | C 104/1 |
| --- | --- | --- | --- |

8.4.2014

DA

Den Europæiske Unions Tidende

C 104/1

---

HENSTILLINGER FRA DET L. COSAC-MØDE

Vilnius, den 27.–29. oktober 2013

2014/C 104/01

1.   COSAC's bidrag til styrkelsen af det interparlamentariske samarbejde i Den Europæiske Union

| 1.1. | I anledning af COSAC's 50 års jubilæumsmøde i Vilnius byder den velkommen til sin grundlægger, Laurent FABIUS, Republikken Frankrigs udenrigsminister, tidligere formand for Den Franske Nationalforsamling, og ønsker at udtrykke sin dybe taknemmelighed over for Laurent FABIUS for hans initiativ fra 1989 og efterfølgende indsats for at virkeliggøre etableringen af den interparlamentariske Konference for Organer med Ansvar for EF-anliggender, kendt under navnet COSAC. |
| --- | --- |

1.1.

I anledning af COSAC's 50 års jubilæumsmøde i Vilnius byder den velkommen til sin grundlægger, Laurent FABIUS, Republikken Frankrigs udenrigsminister, tidligere formand for Den Franske Nationalforsamling, og ønsker at udtrykke sin dybe taknemmelighed over for Laurent FABIUS for hans initiativ fra 1989 og efterfølgende indsats for at virkeliggøre etableringen af den interparlamentariske Konference for Organer med Ansvar for EF-anliggender, kendt under navnet COSAC.

| 1.2. | Som den ældste interparlamentariske konference anerkendt i traktaterne om Den Europæiske Union (EU) er COSAC fortsat forpligtet til at styrke demokratisk legitimitet og ansvar i EU og samtidig fremme de nationale parlamenters proaktive rolle i EU's beslutningsprocedure og samarbejdet mellem nationale parlamenter og Europa-Parlamentet. |
| --- | --- |

1.2.

Som den ældste interparlamentariske konference anerkendt i traktaterne om Den Europæiske Union (EU) er COSAC fortsat forpligtet til at styrke demokratisk legitimitet og ansvar i EU og samtidig fremme de nationale parlamenters proaktive rolle i EU's beslutningsprocedure og samarbejdet mellem nationale parlamenter og Europa-Parlamentet.

| 1.3. | COSAC opfordrer EU-institutionerne til at indlede en drøftelse med parlamenterne om, hvordan mulighederne i artikel 10 i protokol 1 til Lissabontraktaten kan udnyttes til fulde. |
| --- | --- |

1.3.

COSAC opfordrer EU-institutionerne til at indlede en drøftelse med parlamenterne om, hvordan mulighederne i artikel 10 i protokol 1 til Lissabontraktaten kan udnyttes til fulde.

2.   Status for formandskabet for Rådet for Den Europæiske Union

| 2.1. | COSAC noterer sig den politiske aftale, som blev indgået den 27. juni 2013 på højeste politiske niveau mellem Europa-Parlamentet, Rådets formandskab og Kommissionen om den flerårige finansielle ramme for 2014-2020 og ser frem til en hurtig vedtagelse af supplerende retsakter, der vil være afgørende for, at den nye finansielle ramme bliver operationel, ensartet, gennemsigtig og mere tilpasset EU-borgernes behov. COSAC mener, at EU-budgettet bør spille en væsentlig rolle for stimuleringen af vækst, sikre de nødvendige investeringer i forskning og innovation samt bidrage til at håndtere problemet med makroøkonomiske ubalancer internt i EU. COSAC understreger, at det primære mål nu er at sikre, at de finansielle midler for perioden 2014-2020 vil nå EU-borgerne og virksomhederne i tide. |
| --- | --- |

2.1.

COSAC noterer sig den politiske aftale, som blev indgået den 27. juni 2013 på højeste politiske niveau mellem Europa-Parlamentet, Rådets formandskab og Kommissionen om den flerårige finansielle ramme for 2014-2020 og ser frem til en hurtig vedtagelse af supplerende retsakter, der vil være afgørende for, at den nye finansielle ramme bliver operationel, ensartet, gennemsigtig og mere tilpasset EU-borgernes behov. COSAC mener, at EU-budgettet bør spille en væsentlig rolle for stimuleringen af vækst, sikre de nødvendige investeringer i forskning og innovation samt bidrage til at håndtere problemet med makroøkonomiske ubalancer internt i EU. COSAC understreger, at det primære mål nu er at sikre, at de finansielle midler for perioden 2014-2020 vil nå EU-borgerne og virksomhederne i tide.

| 2.2. | COSAC glæder sig over aftalen, der blev indgået af Det Europæiske Råd i juni 2013 om en ungdomsarbejdsløshedsfond på 6 mia. EUR kendt som »ungdomsgarantien« til at gennemføre ungdomsbeskæftigelsespakken, men understreger, at der et akut behov for yderligere konkrete tiltag. COSAC påpeger, at indsatsen for at bekæmpe ungdomsarbejdsløsheden skal baseres på en omfattende strategi, herunder foranstaltninger til at støtte små og mellemstore virksomheder, fremme iværksætterånd blandt unge og sikre færre nederlag i skolen. |
| --- | --- |

2.2.

COSAC glæder sig over aftalen, der blev indgået af Det Europæiske Råd i juni 2013 om en ungdomsarbejdsløshedsfond på 6 mia. EUR kendt som »ungdomsgarantien« til at gennemføre ungdomsbeskæftigelsespakken, men understreger, at der et akut behov for yderligere konkrete tiltag. COSAC påpeger, at indsatsen for at bekæmpe ungdomsarbejdsløsheden skal baseres på en omfattende strategi, herunder foranstaltninger til at støtte små og mellemstore virksomheder, fremme iværksætterånd blandt unge og sikre færre nederlag i skolen.

| 2.3. | COSAC mener, at gennemførelsen af et fuldt funktionsdygtigt indre energimarked og fuldendelsen af arbejdet med direktivet om udstationering af arbejdstagere som led i udveksling af tjenesteydelser, der ud over energimarkedet og digital teknologi og i overensstemmelse med nationale lovgivninger om løn og social beskyttelse ville fuldføre etableringen af det indre marked, hører til blandt EU's vigtigste målsætninger, der til gengæld ville stimulere udviklingen af en mere stabil og konkurrencedygtig europæisk økonomi og derigennem sikre EU en større rolle på internationalt plan. Derfor opfordrer COSAC EU-institutionerne til at gøre deres bedste for at opnå håndgribelige fremskridt på disse områder, herunder tilvejebringe politisk sikkerhed, der vil tilskynde til investeringer på mellemlang og lang sigt. |
| --- | --- |

2.3.

COSAC mener, at gennemførelsen af et fuldt funktionsdygtigt indre energimarked og fuldendelsen af arbejdet med direktivet om udstationering af arbejdstagere som led i udveksling af tjenesteydelser, der ud over energimarkedet og digital teknologi og i overensstemmelse med nationale lovgivninger om løn og social beskyttelse ville fuldføre etableringen af det indre marked, hører til blandt EU's vigtigste målsætninger, der til gengæld ville stimulere udviklingen af en mere stabil og konkurrencedygtig europæisk økonomi og derigennem sikre EU en større rolle på internationalt plan. Derfor opfordrer COSAC EU-institutionerne til at gøre deres bedste for at opnå håndgribelige fremskridt på disse områder, herunder tilvejebringe politisk sikkerhed, der vil tilskynde til investeringer på mellemlang og lang sigt.

| 2.4. | COSAC anerkender EU's interesse i at have sikre, stabile, økonomisk stærke og pro-europæiske østlige naboer og understreger, at det østlige partnerskabs succes kun kan opnås gennem en fælles indsats fra EU-institutionerne, medlemsstaterne og de østlige partnere selv. |
| --- | --- |

2.4.

COSAC anerkender EU's interesse i at have sikre, stabile, økonomisk stærke og pro-europæiske østlige naboer og understreger, at det østlige partnerskabs succes kun kan opnås gennem en fælles indsats fra EU-institutionerne, medlemsstaterne og de østlige partnere selv.

| 2.5. | COSAC byder Kroatien velkommen som den 28. medlemsstat i EU. COSAC understreger, at det er vigtigt at gennemføre princippet om at fokusere på de grundlæggende principper, der afspejles i de seneste fremskridtsrapport, og anerkender tiltrædelsesprocessen som det rigtige værktøj til også at inkludere det Vestlige Balkan i den fortsatte genforening af Europa. |
| --- | --- |

2.5.

COSAC byder Kroatien velkommen som den 28. medlemsstat i EU. COSAC understreger, at det er vigtigt at gennemføre princippet om at fokusere på de grundlæggende principper, der afspejles i de seneste fremskridtsrapport, og anerkender tiltrædelsesprocessen som det rigtige værktøj til også at inkludere det Vestlige Balkan i den fortsatte genforening af Europa.

| 2.6. | COSAC glæder sig over starten på historiske forhandlinger mellem EU og USA om det transatlantiske handels- og investeringspartnerskab og mener, at dette partnerskab, hvis det indgås på en måde, der fuldt ud respekterer de europæiske virksomheders legitime interesser, kan sætte et meget tiltrængt skub i EU's økonomi og ifølge Kommissionens vurdering potentielt tilføre op til 400 000 nye job og 0,5 % yderligere vækst i BNP pr. år. COSAC fordømmer dog uautoriseret cyberaflytning rettet mod institutioner eller enkeltpersoner. |
| --- | --- |

2.6.

COSAC glæder sig over starten på historiske forhandlinger mellem EU og USA om det transatlantiske handels- og investeringspartnerskab og mener, at dette partnerskab, hvis det indgås på en måde, der fuldt ud respekterer de europæiske virksomheders legitime interesser, kan sætte et meget tiltrængt skub i EU's økonomi og ifølge Kommissionens vurdering potentielt tilføre op til 400 000 nye job og 0,5 % yderligere vækst i BNP pr. år. COSAC fordømmer dog uautoriseret cyberaflytning rettet mod institutioner eller enkeltpersoner.

| 2.7. | COSAC udtrykker dyb sorg og beklagelse over det tragiske mennesketab i Middelhavsområdet og opfordrer EU og medlemsstaterne til at beslutsomt at træffe foranstaltninger for at undgå, at sådanne menneskelige tragedier gentager sig. COSAC bemærker de foranstaltninger, som Det Europæiske Råd drøftede i denne forbindelse den 24.-25. oktober, særlig den nyligt etablerede Taskforce vedrørende Middelhavet, og opfordrer til en koordineret tilgang til migrationsstrømme baseret på princippet om solidaritet og rimelig ansvarsfordeling som fastsat i artikel 80 i TEUF. |
| --- | --- |

2.7.

COSAC udtrykker dyb sorg og beklagelse over det tragiske mennesketab i Middelhavsområdet og opfordrer EU og medlemsstaterne til at beslutsomt at træffe foranstaltninger for at undgå, at sådanne menneskelige tragedier gentager sig. COSAC bemærker de foranstaltninger, som Det Europæiske Råd drøftede i denne forbindelse den 24.-25. oktober, særlig den nyligt etablerede Taskforce vedrørende Middelhavet, og opfordrer til en koordineret tilgang til migrationsstrømme baseret på princippet om solidaritet og rimelig ansvarsfordeling som fastsat i artikel 80 i TEUF.

3.   Sikring af et vellykket østligt partnerskab

| 3.1. | COSAC påpeger den strategiske betydning af det østlige partnerskab for den langsigtede sikkerhed, den demokratiske udvikling og den økonomiske velstand hos EU's østlige naboer. COSAC forventer, at det 3. topmøde i det østlige partnerskab i Vilnius vil give konkrete resultater og åbne døren til en tættere politisk forening og dybere økonomisk integration for de østlige partnerskabslande, der opfylder de nødvendige forpligtelser og krav. COSAC glæder sig over de fremskridt, der er opnået i forhandlingerne om de bilaterale associeringsaftaler og de vidtgående og brede frihandelsaftaler med de østlige partnere og forventer, at aftalerne med Georgien og Moldova vil blive indledt med succes under topmødet i Vilnius. |
| --- | --- |

3.1.

COSAC påpeger den strategiske betydning af det østlige partnerskab for den langsigtede sikkerhed, den demokratiske udvikling og den økonomiske velstand hos EU's østlige naboer. COSAC forventer, at det 3. topmøde i det østlige partnerskab i Vilnius vil give konkrete resultater og åbne døren til en tættere politisk forening og dybere økonomisk integration for de østlige partnerskabslande, der opfylder de nødvendige forpligtelser og krav. COSAC glæder sig over de fremskridt, der er opnået i forhandlingerne om de bilaterale associeringsaftaler og de vidtgående og brede frihandelsaftaler med de østlige partnere og forventer, at aftalerne med Georgien og Moldova vil blive indledt med succes under topmødet i Vilnius.

| 3.2. | COSAC understreger i lyset af, at den økonomiske og politiske situation i de østlige partnerskabslande varierer, at Ukraine har en særlig betydning for det østlige partnerskabs succes. COSAC roser resultaterne af Europa-Parlamentets observatørmission til Ukraine og ønsker at takke Pat COX, tidligere formand for Europa-Parlamentet, og Alexander KWASNIEWSKI, tidligere præsident for Republikken Polen, for deres utrættelige engagement og omhu i indsatsen med at løse udvalgte problemer inden for retssystemet og lette de nødvendige retslige reformer i Ukraine. COSAC håber, at Ukraine vil fortsætte med reformer med henblik på at opfylde de krævede betingelser, som formelt blev defineret på mødet i Rådet (udenrigsanliggender) den 10. december 2012 og støttet i Europa-Parlamentets beslutning af 13. december 2012, og at associeringsaftalen med Ukraine vil blive undertegnet på topmødet i Vilnius. COSAC støtter en foreløbig anvendelse af associeringsaftalen mellem EU og Ukraine efter undertegnelsen og udtrykker sin intention om hurtigt at fortsætte med fuld ratifikation af associeringsaftalen mellem EU og Ukraine i de respektive nationale parlamenter, når alle de nødvendige krav er opfyldt. COSAC ønsker at understrege betydningen af solidaritet på alle måder med Ukraine såvel under som efter associeringsprocessen. |
| --- | --- |

3.2.

COSAC understreger i lyset af, at den økonomiske og politiske situation i de østlige partnerskabslande varierer, at Ukraine har en særlig betydning for det østlige partnerskabs succes. COSAC roser resultaterne af Europa-Parlamentets observatørmission til Ukraine og ønsker at takke Pat COX, tidligere formand for Europa-Parlamentet, og Alexander KWASNIEWSKI, tidligere præsident for Republikken Polen, for deres utrættelige engagement og omhu i indsatsen med at løse udvalgte problemer inden for retssystemet og lette de nødvendige retslige reformer i Ukraine. COSAC håber, at Ukraine vil fortsætte med reformer med henblik på at opfylde de krævede betingelser, som formelt blev defineret på mødet i Rådet (udenrigsanliggender) den 10. december 2012 og støttet i Europa-Parlamentets beslutning af 13. december 2012, og at associeringsaftalen med Ukraine vil blive undertegnet på topmødet i Vilnius. COSAC støtter en foreløbig anvendelse af associeringsaftalen mellem EU og Ukraine efter undertegnelsen og udtrykker sin intention om hurtigt at fortsætte med fuld ratifikation af associeringsaftalen mellem EU og Ukraine i de respektive nationale parlamenter, når alle de nødvendige krav er opfyldt. COSAC ønsker at understrege betydningen af solidaritet på alle måder med Ukraine såvel under som efter associeringsprocessen.

4.   Demokratisk legitimitet i EU og EU-parlamenternes rolle

| 4.1. | COSAC bemærker, at det demokratiske underskud fortsætter inden for den politiske og institutionelle arkitektur i EU's beslutningsproces. COSAC minder om, at 2013 er borgernes Europaår, og mener derfor, at det er nødvendigt at træffe foranstaltninger for at sikre, at EU's ledelse, navnlig den økonomiske ledelse, og EU-institutionernes funktion er demokratiske og gennemsigtige med henblik på at mindske kløften mellem de europæiske borgere og EU-institutionerne. |
| --- | --- |

4.1.

COSAC bemærker, at det demokratiske underskud fortsætter inden for den politiske og institutionelle arkitektur i EU's beslutningsproces. COSAC minder om, at 2013 er borgernes Europaår, og mener derfor, at det er nødvendigt at træffe foranstaltninger for at sikre, at EU's ledelse, navnlig den økonomiske ledelse, og EU-institutionernes funktion er demokratiske og gennemsigtige med henblik på at mindske kløften mellem de europæiske borgere og EU-institutionerne.

| 4.2. | COSAC bemærker, at EU's institutionelle arkitektur er baseret på en todelt legitimitet, der hviler på både nationale og europæiske niveauer, og at den rette balance mellem parlamentarisk kontrol fra de nationale parlamenter og af Europa-Parlamentet skal findes. COSAC opfordrer med henblik på at styrke Unionens parlamentariske dimension indtrængende de nationale parlamenter til at foretage fuld parlamentarisk kontrol med beslutninger, der træffes på EU-niveau, og til at indgå i en grundig drøftelse af, hvordan de beføjelser, som Lissabontraktaten har indført, kan anvendes i deres fulde udstrækning for at opbygge et mere ansvarligt og legitimt ledelsessystem i EU. |
| --- | --- |

4.2.

COSAC bemærker, at EU's institutionelle arkitektur er baseret på en todelt legitimitet, der hviler på både nationale og europæiske niveauer, og at den rette balance mellem parlamentarisk kontrol fra de nationale parlamenter og af Europa-Parlamentet skal findes. COSAC opfordrer med henblik på at styrke Unionens parlamentariske dimension indtrængende de nationale parlamenter til at foretage fuld parlamentarisk kontrol med beslutninger, der træffes på EU-niveau, og til at indgå i en grundig drøftelse af, hvordan de beføjelser, som Lissabontraktaten har indført, kan anvendes i deres fulde udstrækning for at opbygge et mere ansvarligt og legitimt ledelsessystem i EU.

| 4.3. | COSAC bemærker, at et tilstrækkeligt antal at nationale parlamenter eller kamre har indgivet en begrundet udtalelse, der udløser »gult kort«-mekanismen, denne gang om forslaget til Rådets forordning om oprettelse af en europæisk anklagemyndighed (1) |
| --- | --- |

4.3.

COSAC bemærker, at et tilstrækkeligt antal at nationale parlamenter eller kamre har indgivet en begrundet udtalelse, der udløser »gult kort«-mekanismen, denne gang om forslaget til Rådets forordning om oprettelse af en europæisk anklagemyndighed (1)

| 4.4. | COSAC opfordrer Kommissionen til at tage ved lære af erfaringen fra det første »gule kort« som svar på »Monti II«-forslaget, som blev understreget i henstillingerne fra det XLIX. COSAC-møde. COSAC glæder sig over Kommissionens tilsagn om at tage særligt hensyn til spørgsmål vedrørende nærhedsprincippet og over, at den på ny har bekræftet procedurerne i bilaget til BARROSOS skrivelse af 1. december 2009 og dens stærke tilsagn om at kommunikere direkte med nationale parlamenter. |
| --- | --- |

4.4.

COSAC opfordrer Kommissionen til at tage ved lære af erfaringen fra det første »gule kort« som svar på »Monti II«-forslaget, som blev understreget i henstillingerne fra det XLIX. COSAC-møde. COSAC glæder sig over Kommissionens tilsagn om at tage særligt hensyn til spørgsmål vedrørende nærhedsprincippet og over, at den på ny har bekræftet procedurerne i bilaget til BARROSOS skrivelse af 1. december 2009 og dens stærke tilsagn om at kommunikere direkte med nationale parlamenter.

| 4.5. | COSAC bekræfter på ny sit tilsagn om at styrke den demokratiske legitimitet i EU og foreslår derfor følgende:






  — | COSAC opfordrer EU-institutionerne til at påvise betydningen af begrundede udtalelser og bidrag til den politiske dialog fra nationale parlamenter |
| --- | --- | --- |

4.5.

COSAC bekræfter på ny sit tilsagn om at styrke den demokratiske legitimitet i EU og foreslår derfor følgende:

—

COSAC opfordrer EU-institutionerne til at påvise betydningen af begrundede udtalelser og bidrag til den politiske dialog fra nationale parlamenter

| — | COSAC opfordrer Kommissionen til atter at sikre bedre kvalitet og mere rettidige svar på begrundede udtalelser og bidrag til den politiske dialog fra nationale parlamenter |
| --- | --- |

—

COSAC opfordrer Kommissionen til atter at sikre bedre kvalitet og mere rettidige svar på begrundede udtalelser og bidrag til den politiske dialog fra nationale parlamenter

| — | COSAC understreger den betydningsfulde rolle, som nationale parlamenter spiller i den nationale beslutningsproces vedrørende EU-anliggender. EU-anliggender skal integreres i de nationale parlamenters daglige liv og arbejde. Under respekt for hver enkelt medlemsstats nationale proceduremæssige lovgivning og etablerede praksisser opfordrer COSAC ministre, der samles i Rådet, til at sikre nationale parlamenters inddragelse i dannelsen af de holdninger, der repræsenteres af medlemsstaterne i Rådet. |
| --- | --- |

—

COSAC understreger den betydningsfulde rolle, som nationale parlamenter spiller i den nationale beslutningsproces vedrørende EU-anliggender. EU-anliggender skal integreres i de nationale parlamenters daglige liv og arbejde. Under respekt for hver enkelt medlemsstats nationale proceduremæssige lovgivning og etablerede praksisser opfordrer COSAC ministre, der samles i Rådet, til at sikre nationale parlamenters inddragelse i dannelsen af de holdninger, der repræsenteres af medlemsstaterne i Rådet.

5.   Politisk dialog

| 5.1. | COSAC opfordrer EU-institutionerne, særlig Kommissionen, til at indgå i en tættere, mere effektiv og mere konstruktiv politisk dialog med de nationale parlamenter med henblik på at opnå håndgribelige resultater vedrørende aktuelle EU-anliggender, navnlig vedrørende dens flagskibsinitiativer og andre initiativer. COSAC minder om henstillingerne fra de seneste tre formandskaber, der indeholder forslag til, hvordan den politiske dialog mellem Kommissionen og de nationale parlamenter kan forbedres. |
| --- | --- |

5.1.

COSAC opfordrer EU-institutionerne, særlig Kommissionen, til at indgå i en tættere, mere effektiv og mere konstruktiv politisk dialog med de nationale parlamenter med henblik på at opnå håndgribelige resultater vedrørende aktuelle EU-anliggender, navnlig vedrørende dens flagskibsinitiativer og andre initiativer. COSAC minder om henstillingerne fra de seneste tre formandskaber, der indeholder forslag til, hvordan den politiske dialog mellem Kommissionen og de nationale parlamenter kan forbedres.

| 5.2. | COSAC opfordrer Kommissionen til at tage højde for de nationale parlamenters kommentarer, som kommer til udtrykt i COSAC's 20. halvårlige rapport om effektiviteten af den politiske dialog, når der fokuseres på kvaliteten frem for kvantiteten af interaktioner. |
| --- | --- |

5.2.

COSAC opfordrer Kommissionen til at tage højde for de nationale parlamenters kommentarer, som kommer til udtrykt i COSAC's 20. halvårlige rapport om effektiviteten af den politiske dialog, når der fokuseres på kvaliteten frem for kvantiteten af interaktioner.

6.   Valget til Europa-Parlamentet i 2014: en platform for debat om EU's fremtid med EU-borgerne

| 6.1. | COSAC udtrykker sin overbevisning om, at det europæiske projekt ikke kan lykkes uden aktivt engagement fra EU-borgernes side. COSAC indser, at Europa-Parlamentets beføjelser er stærkere end nogensinde, og understreger betydningen af aktiv deltagelse fra borgernes side ved valget til Europa-Parlamentet i 2014 og opfordrer de nationale parlamenter til at overveje og gennemføre foranstaltningerne til at styrke den demokratiske og effektive afholdelse af valget til Europa-Parlamentet og indlede politiske drøftelser om vigtige emner forud for valget. Godkendelsen af statutten for europæiske politiske partier kan også være et meget vigtigt redskab til at styrke EU-borgernes interesse for de vigtigste EU-relaterede emner. |
| --- | --- |

6.1.

COSAC udtrykker sin overbevisning om, at det europæiske projekt ikke kan lykkes uden aktivt engagement fra EU-borgernes side. COSAC indser, at Europa-Parlamentets beføjelser er stærkere end nogensinde, og understreger betydningen af aktiv deltagelse fra borgernes side ved valget til Europa-Parlamentet i 2014 og opfordrer de nationale parlamenter til at overveje og gennemføre foranstaltningerne til at styrke den demokratiske og effektive afholdelse af valget til Europa-Parlamentet og indlede politiske drøftelser om vigtige emner forud for valget. Godkendelsen af statutten for europæiske politiske partier kan også være et meget vigtigt redskab til at styrke EU-borgernes interesse for de vigtigste EU-relaterede emner.

| 6.2. | COSAC påpeger, at valget til Europa-Parlamentet i 2014 vil blive det første valg, der afholdes efter Lissabontraktatens ikrafttræden, hvori det er fastsat, at Det Europæiske Råd skal tage højde for valget til Europa-Parlamentet og, efter at have afholdt relevante høringer, foreslår en kandidat til posten som formand for Kommissionen, der skal vælges af det nyligt sammentrådte Europa-Parlament. COSAC mener, at etableringen af en sådan forbindelse mellem Det Europæiske Råd, som består af stats- og regeringscheferne, der er bemyndiget gennem nationale parlamenter eller gennem direkte valg, og valget til Europa-Parlamentet, som er en institution, der er direkte valgt af borgerne, på den ene side, og valget af formanden for Kommissionen på den anden side, vil være et væsentligt skridt hen imod at reducere det demokratiske underskud i EU. |
| --- | --- |

6.2.

COSAC påpeger, at valget til Europa-Parlamentet i 2014 vil blive det første valg, der afholdes efter Lissabontraktatens ikrafttræden, hvori det er fastsat, at Det Europæiske Råd skal tage højde for valget til Europa-Parlamentet og, efter at have afholdt relevante høringer, foreslår en kandidat til posten som formand for Kommissionen, der skal vælges af det nyligt sammentrådte Europa-Parlament. COSAC mener, at etableringen af en sådan forbindelse mellem Det Europæiske Råd, som består af stats- og regeringscheferne, der er bemyndiget gennem nationale parlamenter eller gennem direkte valg, og valget til Europa-Parlamentet, som er en institution, der er direkte valgt af borgerne, på den ene side, og valget af formanden for Kommissionen på den anden side, vil være et væsentligt skridt hen imod at reducere det demokratiske underskud i EU.

| 6.3. | COSAC beklager, at valget til Europa-Parlamentet hidtil primært har fokuseret på emner af national betydning og ladet debatten om specifikke EU-spørgsmål foregå uden for rammerne af kampagnen. COSAC opfordrer derfor de nationale og europæiske politiske partier til at tilstræbe, at valget til Europa-Parlamentet i 2014 bliver en platform for en konstruktiv, informativ og inklusiv debat om Europas fremtid med EU-borgerne. |
| --- | --- |

6.3.

COSAC beklager, at valget til Europa-Parlamentet hidtil primært har fokuseret på emner af national betydning og ladet debatten om specifikke EU-spørgsmål foregå uden for rammerne af kampagnen. COSAC opfordrer derfor de nationale og europæiske politiske partier til at tilstræbe, at valget til Europa-Parlamentet i 2014 bliver en platform for en konstruktiv, informativ og inklusiv debat om Europas fremtid med EU-borgerne.

| 6.4. | COSAC glæder sig over den forpligtelse, som formanden for Kommissionen, José Manuel BARROSO, gav udtryk for i sin tale om Unionens tilstand i 2013, til at fremsætte idéer om Unionens fremtid og om foranstaltninger til at konsolidere og uddybe fællesskabsmetoden. |
| --- | --- |

6.4.

COSAC glæder sig over den forpligtelse, som formanden for Kommissionen, José Manuel BARROSO, gav udtryk for i sin tale om Unionens tilstand i 2013, til at fremsætte idéer om Unionens fremtid og om foranstaltninger til at konsolidere og uddybe fællesskabsmetoden.

7.   Gennemførelsen af Europa 2020-strategien

| 7.1. | COSAC støtter de ambitiøse mål i Europa 2020-strategien. Den mener imidlertid, at det for at nå disse mål er absolut nødvendigt at styrke strategiens forvaltningsstruktur og forbedre mekanismerne til finansiering af strategiens prioriteter, navnlig gennem en mere effektiv udnyttelse af samhørighedsmidlerne, ved at inddrage institutioner som Den Europæiske Investeringsbank, Den Europæiske Bank for Genopbygning og Udvikling samt ved at tiltrække mere privat kapital. |
| --- | --- |

7.1.

COSAC støtter de ambitiøse mål i Europa 2020-strategien. Den mener imidlertid, at det for at nå disse mål er absolut nødvendigt at styrke strategiens forvaltningsstruktur og forbedre mekanismerne til finansiering af strategiens prioriteter, navnlig gennem en mere effektiv udnyttelse af samhørighedsmidlerne, ved at inddrage institutioner som Den Europæiske Investeringsbank, Den Europæiske Bank for Genopbygning og Udvikling samt ved at tiltrække mere privat kapital.

| 7.2. | COSAC bemærker, at der bør arbejdes mere aktivt for fremskridt mod en mere intelligent, mere bæredygtig og inklusiv samt ressourceeffektiv og jobskabende vækst og fremme af små og mellemstore virksomheder.(SMV'er) i EU på nationalt niveau, og at de nationale parlamenter bør foretage løbende parlamentarisk kontrol med de opnåede fremskridt med hensyn til målene for Europa 2020-strategien. COSAC mener også, at gennemførelsen af de syv flagskibsinitiativer under Europa 2020 bør evalueres med en klar angivelse af, hvad der er opnået, og hvordan man kan fjerne de fortsat eksisterende forhindringer. |
| --- | --- |

7.2.

COSAC bemærker, at der bør arbejdes mere aktivt for fremskridt mod en mere intelligent, mere bæredygtig og inklusiv samt ressourceeffektiv og jobskabende vækst og fremme af små og mellemstore virksomheder.(SMV'er) i EU på nationalt niveau, og at de nationale parlamenter bør foretage løbende parlamentarisk kontrol med de opnåede fremskridt med hensyn til målene for Europa 2020-strategien. COSAC mener også, at gennemførelsen af de syv flagskibsinitiativer under Europa 2020 bør evalueres med en klar angivelse af, hvad der er opnået, og hvordan man kan fjerne de fortsat eksisterende forhindringer.

| 7.3. | COSAC mener, at de nationale parlamenters aktuelle engagement i processen og procedurerne inden for rammerne af det europæiske semester kan udvikles yderligere på grundlag af erfaringen fra de seneste interparlamentariske møder om dette emne. COSAC opfordrer Kommissionen til at følge op på sin forpligtelse inden for rammerne af det europæiske semester, som det fremgår af Kommissionens officielle svar på henstillingerne fra det XLVII. COSAC-møde og det XLIX. COSAC-møde. COSAC tilskynder de nationale parlamenter til aktivt at kontrollere deres respektive regeringers nationale reformprogrammer og stabilitets- og konvergensprogrammer, inden de indgives til Kommissionen. COSAC understreger, at det er nødvendigt for de nationale parlamenter aktivt at tage initiativ til at fremskynde de nødvendige strukturreformer i deres respektive lande. |
| --- | --- |

7.3.

COSAC mener, at de nationale parlamenters aktuelle engagement i processen og procedurerne inden for rammerne af det europæiske semester kan udvikles yderligere på grundlag af erfaringen fra de seneste interparlamentariske møder om dette emne. COSAC opfordrer Kommissionen til at følge op på sin forpligtelse inden for rammerne af det europæiske semester, som det fremgår af Kommissionens officielle svar på henstillingerne fra det XLVII. COSAC-møde og det XLIX. COSAC-møde. COSAC tilskynder de nationale parlamenter til aktivt at kontrollere deres respektive regeringers nationale reformprogrammer og stabilitets- og konvergensprogrammer, inden de indgives til Kommissionen. COSAC understreger, at det er nødvendigt for de nationale parlamenter aktivt at tage initiativ til at fremskynde de nødvendige strukturreformer i deres respektive lande.

| 7.4. | COSAC udtrykker sin dybe bekymring over de negative langsigtede sociale konsekvenser af den nylige økonomiske og finansielle krise, navnlig hvad angår øget arbejdsløshed, særlig blandt unge, og en højere grad af social eksklusion i hele Europa. COSAC glæder sig derfor over Kommissionens meddelelse om styrkelse af Den Økonomiske og Monetære Unions (ØMU'ens) sociale dimension, der blev vedtaget den 2. oktober 2013 (2), og opfordrer EU's parlamenter til at deltage aktivt i debatten om udviklingen af ØMU'ens sociale dimension. |
| --- | --- |

7.4.

COSAC udtrykker sin dybe bekymring over de negative langsigtede sociale konsekvenser af den nylige økonomiske og finansielle krise, navnlig hvad angår øget arbejdsløshed, særlig blandt unge, og en højere grad af social eksklusion i hele Europa. COSAC glæder sig derfor over Kommissionens meddelelse om styrkelse af Den Økonomiske og Monetære Unions (ØMU'ens) sociale dimension, der blev vedtaget den 2. oktober 2013 (2), og opfordrer EU's parlamenter til at deltage aktivt i debatten om udviklingen af ØMU'ens sociale dimension.

8.   Den digitale dagsorden: fordele for erhvervslivet

| 8.1. | I forbindelse med 20 års jubilæet for etableringen af det indre marked i Europa udtrykker COSAC bekymring over, at EU's digitale indre marked endnu ikke er fuldt gennemført. COSAC opfordrer kompetente EU-institutioner og nationale parlamenter til aktivt at bidrage til etableringen af et effektivt digitalt indre marked i Europa, hvilket vil have en betydelig positiv indvirkning på Europas konkurrencedygtighed og jobskabelse og vil fungere som drivkraft for udviklingen af digital industri i Europa, særlig små og mellemstore virksomheder som f.eks. nystartede virksomheder. |
| --- | --- |

8.1.

I forbindelse med 20 års jubilæet for etableringen af det indre marked i Europa udtrykker COSAC bekymring over, at EU's digitale indre marked endnu ikke er fuldt gennemført. COSAC opfordrer kompetente EU-institutioner og nationale parlamenter til aktivt at bidrage til etableringen af et effektivt digitalt indre marked i Europa, hvilket vil have en betydelig positiv indvirkning på Europas konkurrencedygtighed og jobskabelse og vil fungere som drivkraft for udviklingen af digital industri i Europa, særlig små og mellemstore virksomheder som f.eks. nystartede virksomheder.

| 8.2. | COSAC understreger, at e-handel er ved at blive en væsentlig del af handlen og en vigtig impuls for forbrugervalg, konkurrencedygtighed og teknologisk innovation. Den mener derfor, at yderligere udvikling af e-handel og andre tjenester på internettet vil bidrage positivt til opfyldelsen af målene i Europa 2020-strategien. COSAC bemærker Kommissionens meddelelse om e-handel og andre online-tjenester (3) og tilskynder Kommissionen til fortsat at fastsætte foranstaltninger, der skal sikre beskyttelsen af forbrugerrettigheder på det digitale marked. I denne forbindelse ønsker COSAC at påpege, at mange EU-borgere stadig ikke kan få adgang til det digitale marked. Det er vigtigt at modvirke, at der opstår digital eksklusion som følge af internettets øgede tilgængelighed. |
| --- | --- |

8.2.

COSAC understreger, at e-handel er ved at blive en væsentlig del af handlen og en vigtig impuls for forbrugervalg, konkurrencedygtighed og teknologisk innovation. Den mener derfor, at yderligere udvikling af e-handel og andre tjenester på internettet vil bidrage positivt til opfyldelsen af målene i Europa 2020-strategien. COSAC bemærker Kommissionens meddelelse om e-handel og andre online-tjenester (3) og tilskynder Kommissionen til fortsat at fastsætte foranstaltninger, der skal sikre beskyttelsen af forbrugerrettigheder på det digitale marked. I denne forbindelse ønsker COSAC at påpege, at mange EU-borgere stadig ikke kan få adgang til det digitale marked. Det er vigtigt at modvirke, at der opstår digital eksklusion som følge af internettets øgede tilgængelighed.

| 8.3. | COSAC mener, at Europa i den internationale konkurrence takket være dets indre marked og dets tradition med fokus på viden og læring har perfekte forudsætninger for at overveje en ambitiøs digital strategi. Man bør derfor fremme et regelsæt, der bakker op om digital udvikling som drivkraft for vækst og europæisk integration og afbalancerer efterspørgslen efter investeringer, job, virksomhedernes konkurrenceevne, innovation, respekt for personoplysninger, forbrugerbeskyttelse, fysisk planlægning og udvikling af anvendelsen og sikkerheden af net. |
| --- | --- |

8.3.

COSAC mener, at Europa i den internationale konkurrence takket være dets indre marked og dets tradition med fokus på viden og læring har perfekte forudsætninger for at overveje en ambitiøs digital strategi. Man bør derfor fremme et regelsæt, der bakker op om digital udvikling som drivkraft for vækst og europæisk integration og afbalancerer efterspørgslen efter investeringer, job, virksomhedernes konkurrenceevne, innovation, respekt for personoplysninger, forbrugerbeskyttelse, fysisk planlægning og udvikling af anvendelsen og sikkerheden af net.

| 8.4. | COSAC glæder sig over konklusionerne fra Det Europæiske Råds møde den 24.-25. oktober 2013 om retningslinjer, så det digitale indre marked kan være fuldført senest i 2015. COSAC støtter Det Europæiske Råds fokus på behovet for at styrke investering og tilskynde til innovation inden for den digitale sektor. Den anser det derfor for væsentligt, at regelsættet i den digitale sektor strømlines i hele EU, at der etableres en fælles ordning for ophavsret, at licensprocedurer lettes, samtidig med at der sikres et højt niveau af beskyttelse af intellektuelle ejendomsrettigheder under hensyntagen til den kulturelle mangfoldighed. COSAC har tillid til, at der vil blive gjort fuld brug af de finansieringsinstrumenter, der skal fremme innovation i den digitale sektor, såsom COSME, Horisont 2020 og finansieringsfaciliteten med risikodeling, og at det europæiske forskningsrum vil blive fuldendt senest ved udgangen af 2014. COSAC støtter Det Europæiske Råds fastholdelse af, at verserende lovforslag bør færdiggøres hurtigst muligt, særlig på områder som e-identifikation og tillidstjenester samt e-fakturering og betalingstjenester. COSAC deler Det Europæiske Råds bekymring angående misforholdet mellem færdigheder på arbejdsmarkedet inden for EU's digitale sektor og de konkrete skridt, som Det Europæiske Råd foreslår for at vende situationen. |
| --- | --- |

8.4.

COSAC glæder sig over konklusionerne fra Det Europæiske Råds møde den 24.-25. oktober 2013 om retningslinjer, så det digitale indre marked kan være fuldført senest i 2015. COSAC støtter Det Europæiske Råds fokus på behovet for at styrke investering og tilskynde til innovation inden for den digitale sektor. Den anser det derfor for væsentligt, at regelsættet i den digitale sektor strømlines i hele EU, at der etableres en fælles ordning for ophavsret, at licensprocedurer lettes, samtidig med at der sikres et højt niveau af beskyttelse af intellektuelle ejendomsrettigheder under hensyntagen til den kulturelle mangfoldighed. COSAC har tillid til, at der vil blive gjort fuld brug af de finansieringsinstrumenter, der skal fremme innovation i den digitale sektor, såsom COSME, Horisont 2020 og finansieringsfaciliteten med risikodeling, og at det europæiske forskningsrum vil blive fuldendt senest ved udgangen af 2014. COSAC støtter Det Europæiske Råds fastholdelse af, at verserende lovforslag bør færdiggøres hurtigst muligt, særlig på områder som e-identifikation og tillidstjenester samt e-fakturering og betalingstjenester. COSAC deler Det Europæiske Råds bekymring angående misforholdet mellem færdigheder på arbejdsmarkedet inden for EU's digitale sektor og de konkrete skridt, som Det Europæiske Råd foreslår for at vende situationen.

9.   Den digitale dagsorden: Sikkerhed på internettet

| 9.1. | COSAC glæder sig over EU's internetsikkerhedspolitik, som Kommissionen og Unionens højtstående repræsentant for udenrigsanliggender og sikkerhedspolitik har fremlagt (4). Den glæder sig også over Kommissionens forslag til direktiv om foranstaltninger, der skal sikre et højt fælles niveau for net- og informationssikkerhed i hele EU (5). COSAC er overbevist om, at internetsikkerhed er et afgørende element af EU's erhvervs- og sikkerhedspolitikker, og det bør derfor være en af de strategiske søjler inden for hver enkelt medlemsstats sikkerheds- og forsvarspolitik. |
| --- | --- |

9.1.

COSAC glæder sig over EU's internetsikkerhedspolitik, som Kommissionen og Unionens højtstående repræsentant for udenrigsanliggender og sikkerhedspolitik har fremlagt (4). Den glæder sig også over Kommissionens forslag til direktiv om foranstaltninger, der skal sikre et højt fælles niveau for net- og informationssikkerhed i hele EU (5). COSAC er overbevist om, at internetsikkerhed er et afgørende element af EU's erhvervs- og sikkerhedspolitikker, og det bør derfor være en af de strategiske søjler inden for hver enkelt medlemsstats sikkerheds- og forsvarspolitik.

| 9.2. | COSAC er bekymret over de grundlæggende forskelle i medlemsstaternes parathed, sikkerhed, strategiske kultur og evne til at udarbejde og gennemføre nationale strategier for internetsikkerhed. Et antal medlemsstater, der ikke har vedtaget deres nationale strategier om internetsikkerhed, er også fortsat en kilde til bekymring. |
| --- | --- |

9.2.

COSAC er bekymret over de grundlæggende forskelle i medlemsstaternes parathed, sikkerhed, strategiske kultur og evne til at udarbejde og gennemføre nationale strategier for internetsikkerhed. Et antal medlemsstater, der ikke har vedtaget deres nationale strategier om internetsikkerhed, er også fortsat en kilde til bekymring.

---

(1)  COM(2013)0534.

(2)  COM(2013)0690.

(3)  COM(2013)0627.

(4)  JOIN(2013)0001.

(5)  COM(2013)0048.

---